- Når folk først ser mig, tænker de prinsesse, lyshåret, grønne øjne, høj, stiletter. Men når prinsessen åbner munden tænker de 'Damn': En fisker fra Hvide Sande.

Sådan lyder det fra Big Brother-historiens mest frække babe nogensinde, der hvis hun boede i USA eller Norge ikke kunne sige to ord uden at blive udsat for censur.

Den 29-årige Nirvana fra Odense er benhård i sin mund og lige så fræk med sin krop.

- Jeg siger det lige ud. Hvis du er en fisse, så er du en fisse. Sut pik, mand, lyder det fra Nirvana, der her sender en lille trussel mod de mandlige beboer i Big Brother-huset:

Ingen mænd kan styre mig

- Der er ikke nogen mænd, der skal komme og sige, at de kan styre mig. Fuck det. Op i røven med det, siger Nirvana og tilføjer, mens hun famler på sine egne bryster:

- Hvis jeg vinder Big Brother, skal jeg fanme have nogle nye kasser. Det bliver nogle helt andre patter, lyder det fra den blonde babe, der er lidt svær at forstå, fordi hun mumler rigtig meget ind i mellem de mange bandeord.

I en pressemeddelse fra Kanal 5 forklarer NIrvana, at det første hun vil gøre, når hun kommer ind i Big Brother-huset er at være stille i et par minutter. Og så vil hun gå rundt og snuse lidt i huset.

Den der med at være stille i et par minutter er der vist ikke ret mange, der tror på, efter at have set ovenstående videoklip med Nirvana.

Den slagfærdige fynbo siger også, at hun vil gøre alt for at vinde.

- Men skal jeg klippe mit hår af, skal jeg have noget til gengæld.

Og så afslører NIrvana også at den person hun kommer til at savne mest er hendes veninde, som hun bor sammen med.

Den 1. januar skruer Kanal 5 helt op for nytårsfesten og skyder Big Brother(BB) 2014 og det nye år ind med et brag. Det bliver en vild og våd aften, når de 14 specielt udvalgte beboere rykker ind i et feststemt Big Brother-hus sammen med husværten Oliver Bjerrehuus. Og drenge husk nu: Pas på Nirvana.